REFERAT

Generalforsamlingen i DNRS den 29. januar 2021, online-møde

Tilstede:

Marie Cortsen (formand), Fadha Al-Kuzae (næstformand), Lasse Speiser (sekretær), Camilla Klausen (kasserer), Carla Horr, Rikke Norling, Rikke Dalby, Maria Teresa Figeroa

Afbud: Frederik Harbo

1. Formandens beretning.

Generalforsamlingen (on-line) i DNRS den 29. januar 2021

Formandsberetningen omfatter perioden fra sidste generalforsamling 30.01.20 til nu.

Bestyrelsen har afholdt 2 virtuelle bestyrelsesmøder: 16.11.20 og 29.01.21.

Selskabet har nu 54 medlemmer.

Det har ikke overraskende været et meget stille år på grund af coronapandemien.

Følgende emner er blevet behandlet:

**a) Arbejdsgrupper**

Revision af kliniske retningslinjer vedrørende karcinommetastase på halsen fra ukendt primær tumor med Dansk Selskab for Hoved- Halsonkologi og DAHANCA. Edith Nielsen, AUH, sidder i denne gruppe. Endnu ikke afsluttet.

Udarbejdelse af klinisk klaringsrapport vedrørende udredning af Kardiel Embolikilde. DNRS sammen med Dansk Cardiologisk Selskab, Dansk Neurologisk Selskab og Dansk Selskab for Apopleksi. Edith Nielsen, AUH, deltog i denne gruppe. Rapport færdig maj 2020. Findes på vores hjemmeside.

Udarbejdelse af kliniske retningslinjer for MR guidet fokuseret ultralyd ved behandling af essentiel tremor. Frederik Harbo, OUH, og Rikke Beese Dalby, AUH, sidder i denne gruppe. Der har været afholdt møder i efteråret med udarbejdelse af en instruks, som ventes at være færdig snart.

Arbejdsgruppe med Dansk Multipel Sklerose Gruppe: På opfordring fra DMSG (Dansk Multipel Sclerose Gruppe) er der nedsat et udvalg bestående af to neuroradiologer – Overlæge Brian Stausbøl-Grøn, AUH og overlæge Annika Langkilde, RH, samt tre repræsentanter fra DMSG (Jeppe Romme, Morten Blinkenberg og Morten Stilund). Udvalget vil arbejde på retningslinjer for standardiserede MR beskrivelser på MS patienter. Desuden retningslinjer for MR protokoller ved diagnostik og follow-up af MS patienter.

Udvalget har holdet et (teams) møde ultimo november 2020. Vi forventer at kunne præsentere retningslinjerne i løbet af 2021.

Arbejdsgruppe vedrørende uddannelse i neurointervention. Arbejdet har ligget lidt stille pga corona, men man har netop afholdt møde igen. Deltagere fra radiologien er Leif Sørensen, AUH, Trine Stavngaard, RH, Henrik Gutte, RH, Jens Karstoft, OUH, sammen med Dansk Neurologisk Selskab, Dansk Neurokirurgisk Selskab og Dansk Selskab for Apopleksi. Der er fra neurointerventionsradiologernes side udarbejdet et udkast til et uddannelsesforløb for kommende ansøgere til neurointervention. Det lægger sig op ad retningslinjerne fra UEMS men tilpasset danske forhold. Målgruppen for den nye uddannelse er speciallæger fra neurokirurgi og neurologi, der ønsker at indgå på fuld tid i et neurointerventionsteam.

Der foreslås følgende uddannelsesprogram: 1 år på diagnostisk neuroradiologisk afsnit, A-kurser i neuroradiologi og strålehygiejne, teoretisk uddannelse i ESMINT regi, 2 års træning i neurointervention og 6 måneders ophold på anden neurointerventionsafsnit i Danmark eller i udlandet. Udkastet er p.t. i høring i arbejdsgruppen. Det forventes, at DNRS deltager, når projektet skal forelægges i Sundhedsstyrelsen.

Delegater:

UEMS repræsentant Anabel Diaz, OUH:

De seneste 4 år har man arbejdet med retningslinjerne for uddannelsen i neurointervention. Standards for European training Requirements in Interventional Neuroradiology er færdig og publiceret i Neuroradiology i januar 2020.

I øjeblikket er man i gang med at udarbejde en retningslinje for uddannelse, standarder og klinisk praksis indenfor pædiatrisk neuroradiologi (repræsentanter fra UEMS, ESNR og ESPR i fællesskab). Der er udformet et dokument,

European Recommendations on Practice in Pediatric Neuroradiology, som er godkendt af ESNR og ESPR, forventes færdigt og endeligt godkendt snart.

Endvidere er man ved at udarbejde retningslinje for uddannelse og praksis i Advanced Neuro-MR techniques.

**b) Websiden:**

Webmaster Alexander Rykkje: Der er mange besøg på hjemmesiden, ca. 50 dagligt, heraf ca. 20 fra Danmark. De øvrige er meget kortvarige besøg (under 1 minuts varighed) fra udlandet.

**c) Kursusaktiviteter:**

Selskabet har ikke medvirket til kurser i 2020. I fremtiden regner vi med hvert år at bidrage med et neuroradiologisk tema ved DRS Årsmøderne.

Marie Cortsen, Formand DNRS

3. Beretning fra sekretær, delegater og evt. udvalg.

Se ovenstående.

4. Aflæggelse af revideret regnskab.

Indtægter, kontingenter, 2020: kr. 13.000,-

Andre indtægter (årsmødet 2012), 2020: kr. 63.063,-

Indtægter alt i 2020: kr. 76.036,83,-

Udgifter 2020 (domæne, kontingenter, hjemmeside mm.): kr. 3.889,63,-

Overskud, 2020: kr. 72.147,20,-

Indestående: kr. 272.780,20,-

5. Fastsættelse af kontingent.

Ændres ikke i 2021

6. Rettidigt indkomne forslag.

Ingen

7. Valg af nye bestyrelsesmedlemmer.

Overlæge Rikke Dalby, AUH

Afdelingslæge Rikke Norling, RH

8. Afgående bestyrelsesmedlemmer

Overlæge Lasse Speiser, Sekretær

Overlæge Camilla Klausen, Kasserer

8. Valg af revisor

Overlæge Camilla Klausen

9. Optagelse af nye medlemmer.

Indmeldelse: Carla Horr

Udmeldelser: Henrik Gutte og Jens Kellberg

Lasse Speiser, Aarhus, d. 10/3-21